Diari Oficial de la Generalitat Valenciana


Sumari del DOGV 7081, del 02-08-2013 (2013/8109)

ORDE 16/2013, de 25 de juliol, de la Conselleria d'Infraestructures, Territori i Medi Ambient, per la qual es declaren set noves microreserves de flora a la província de València i es modifiquen les ordes de declaració de microreserves de flora de 4 de maig de 1999, 6 de novembre de 2000, 22 d'octubre de 2002 i 24 d'octubre de 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/07/25/16/dof/vci/html**

### Dades del document

Número de DOGV
:   7081

Data del DOGV
:   02-08-2013

Secció del DOGV
:   I. DISPOSICIONS GENERALS

Número del document
:   2013/8109


Data del document
:   25-07-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * València
    * Alacant
    * protecció de la flora
    * espècie protegida
    * reserva natural
    * legislació

ORDE 16/2013, de 25 de juliol, de la Conselleria d'Infraestructures, Territori i Medi Ambient, per la qual es declaren set noves microreserves de flora a la província de València i es modifiquen les ordes de declaració de microreserves de flora de 4 de maig de 1999, 6 de novembre de 2000, 22 d'octubre de 2002 i 24 d'octubre de 2003. [2013/8109]  
Per mitjà del Decret 218/1994, de 17 d'octubre, del Govern Valencià (DOGV 2379, 03.11.1994), es va crear la figura de protecció d'espècies denominada microreserva vegetal. L'Orde de 7 de desembre de 1995, de la Conselleria d'Agricultura i Medi Ambient (DOGV 2658, 02.01.1995), va establir la regulació de la senyalització d'estes microreserves. El Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçada i es regulen mesures addicionals de conservació (DOCV 6021, de 26 de maig de 2009) ha modificat parcialment les dues normes anteriors.  
  
Les prospeccions de les poblacions dels tàxons vegetals endèmics, rars o amenaçats en l'àmbit de la Comunitat Valenciana han definit les parcel·les que es consideren òptimes per a formar part de la xarxa de microreserves de flora. El seguiment de les microreserves ha permés detectar la necessitat d'ampliar-ne algunes per a incloure-hi poblacions vegetals perifèriques d'interés.  
Durant la tramitació d'esta orde s'han complit els passos procedimentals establits en l'article quint del Decret 218/1994, modificat parcialment per la disposició final primera del Decret 70/2009, i totes les microreserves que es declaren complixen els requisits exigits en l'article tercer del Decret 218/1994.  
Per això i a proposta de la Direcció General de Medi Natural, fent ús de les facultats que tinc atribuïdes per l'article 37 de la Llei 5/1983, de 30 de desembre, del Consell, modificada per a Llei 12/2001, de 20 de març,  
  
ORDENE  
  
Article 1. Microreserves de flora que es declaren  
1. Es declaren les microreserves de flora següents a la província de València:  
- Barranco del Saladillo (Puebla de San Miguel).  
- Cañada Real de San Benito (Ayora).  
- Els Cingles (Llaurí).  
- Font Amarga (Villanueva de Castellón).  
- Fuente Grande (Jalance).  
- La Alhóndiga (Chiva).  
- Serra de Perenxisa (Torrent).  
2. Estes microreserves queden definides en l'annex I, on s'especifiquen els termes següents:  
Denominació.  
Límits.  
Superfície projectada, expressada en hectàrees.  
Terme municipal.  
Titularitat del terreny.  
Espècies i unitats de vegetació que són objecte prioritari de conservació. Per a les unitats de vegetació s'especifica el corresponent Codi Natura 2000 de la Directiva 92/43/CEE i de la Llei 42/2007, de 13 de desembre, del Patrimoni Natural i la Biodiversitat. Els hàbitats prioritaris en l'àmbit de la Unió Europea estan marcats amb un asterisc.  
  
Pla de gestió, actuacions de conservació i limitacions d'ús.  
En l'annex III s'inclouen mapes d'ubicació i de delimitació de les microreserves que es declaren.  
  
Article 2. Elements exclosos de les microreserves  
No es consideren com a part de les microreserves, les pistes forestals o carreteres i les construccions (edificacions, vèrtexs geodèsics, antenes, etc.) preexistents dins dels límits establits per a cada una d'estes.  
Article 3. Senyalització  
D'acord amb l'Orde de 7 de desembre de 1995, de la Conselleria de Agricultura i Medi Ambient, per la qual es regula la senyalització de les microreserves (DOGV 2658, 02.01.1995), modificada parcialment pel Decret 70/2009 (DOCV 6021, 26.05.2009), s'instal·laran els corresponents senyals i elements d'indicació de límits.   
  
Article 4. Plans de gestió  
Sense minva de la possibilitat d'aplicar altres mesures addicionals, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressupostos generals de la Generalitat Valenciana. Igualment, per a la seua adequada conservació i gestió, en els plans de gestió s'establixen limitacions d'ús.  
  
Article 5. Compatibilitat amb l'activitat cinegètica  
L'existència de la microreserva no implica la prohibició per a l'exercici de la caça.   
  
Article 6. Prohibicions generals  
Per a evitar el trepig generalitzat de les microreserves, que podria perjudicar el desenrotllament normal de las poblacions de plantes rares, endèmiques o amenaçades, queda prohibit eixir-se'n de les sendes o camins existents. Atés el paper substancial que els invertebrats i els fongs juguen a la hora d'assegurar el correcte funcionalisme de les microreserves, en queda prohibida la captura o recol·lecció. Es podran autoritzar excepcions a estes prohibicions generals amb fins educatius, científics o conservacionistes. Queda prohibida la realització de senyals amb pintura o altres materials indelebles a les microreserves, a excepció de la senyalització de sendes inscrites al Registre Públic de Senders de la Comunitat Valenciana creat pel Decret 179/2004, de 24 de setembre, del Consell de la Generalitat Valenciana.  
  
Article 7. Titularitat de la gestió  
Correspon la gestió d'estes microreserves a la Direcció Territorial de València de la Conselleria competent en matèria de protecció de flora silvestre, sense perjudici de les activitats que puguen realitzar els titulars dels terrenys en el marc del pla de gestió de cada microreserva. Igualment, correspon a la Direcció Territorial concedir les autoritzacions corresponents per a activitats educatives, científiques i conservacionistes que s'han de fer a la microreserva, o per a l'alçament excepcional de les prohibicions establides en esta orde. En el cas que es tracte de peticions d'activitats per a diverses zones entre les quals estiga inclosa la microreserva, i que afecten dues o més províncies, correspon concedir les autoritzacions a la Direcció General de Gestió del Medi Natural.  
  
  
DISPOSICIONS FINALS  
  
Primera. Modificació de l'Orde de 4 de maig de 1999  
Es modifica l'annex I de l'Orde de 4 de maig de 1999, de la Conselleria de Medi Ambient, per la qual es declaren 33 microreserves vegetals a la província d'Alacant i 29 microreserves vegetals a la província de València (DOGV 3505, 28.05.1999) en el sentit d'ampliar de 1,8 hectàrees (18,460 hectàrees que apareix erròniament a l'Orde) a 3,2 hectàrees l'àmbit de la microreserva de flora Marjal dels Moros-A i de 0,92 hectàrees a 12,6 hectàrees l'àmbit de la microreserva de flora del Puntal de l'Abella. Els nous límits s'establixen en l'annex II d'esta orde. En l'annex III s'inclou els mapes d'ubicació i de delimitació de les dues microreserves.  
  
Segona. Modificació de l'Orde de 6 de novembre de 2000  
Es modifica l'annex I de l'Orde de 6 de novembre de 2000, de la Conselleria de Medi Ambient, per la qual es declaren 23 microreserves vegetals a la província de València (DOGV 3928, 30.01.2001) en el sentit d'ampliar de 3,5 hectàrees a 10,3 hectàrees l'àmbit de la microreserva de flora Font del Cirer i de 3,22 hectàrees a 15,8 hectàrees l'àmbit de la microreserva de flora Ombria del Buixcarró. Els nous límits s'establixen en l'annex II d'esta orde. En l'annex III s'inclou els mapes d'ubicació i de delimitació de les dues microreserves.   
  
Tercera. Modificació de l'Orde de 22 d'octubre de 2002  
Es modifica l'annex I de l'Orde de 22 d'octubre de 2002, de la Conselleria de Medi Ambient, per la qual es declaren 22 microreserves vegetals a la província de València (DOGV 4390, 02.12.2002) en el sentit d'ampliar de 8,85 hectàrees a 17,7 hectàrees l'àmbit de la microreserva de flora El Chorrillo i de 9,26 hectàrees a 12,8 hectàrees l'àmbit de la microreserva de flora Fuente del Señor. Els nous límits s'establixen en l'annex II d'esta orde. En l'annex III s'inclou els mapes d'ubicació i de delimitació de les dues microreserves.  
  
Quarta. Modificació de l'Orde de 24 d'octubre de 2003  
Es modifica l'annex de l'Orde de 24 d'octubre de 2003, de la Conselleria de Territori i Habitatge, per la qual es declaren 12 microreserves vegetals a la província de València (DOGV núm. 4630, de 14.11.2003) en el sentit d'ampliar de 6,3 hectàrees a 6,8 hectàrees l'àmbit de la microreserva de flora Camino Rampete. Els nous límits s'establixen en l'annex II d'esta orde. En l'annex III s'inclou el mapa d'ubicació i de delimitació de la microreserva.  
  
Quinta. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 25 de juliol de 2013  
  
La consellera d'Infraestructures, Territori i Medi Ambient,   
ISABEL BONIG TRIGUEROS  
  
  
  
ANNEX I  
  
Definició de les noves microreserves de flora   
i dels plans de gestió  
  
MICRORESERVA DE FLORA: BARRANCO DEL SALADILLO  
Límits: La microreserva queda delimitada pel polígon els vèrtexs del qual tenen les coordenades UTM següents (fus 30, datum ETRS89):  
  
  
 Vèrtex X Y  
 1 551117 4437196   
 2 570676 4437187   
 3 169482 4437150   
 4 234263 4437168   
 5 914191 4436596   
 6 349683 4436466   
 7 728612 4437247   
 8 420874 4437192   
  
Superfície: 16,2 ha.  
Terme Municipal: Puebla de San Miguel.  
Titularitat: Forest propietat de l'Ajuntament de Puebla de San Miguel, denominat Puebla de San Miguel, núm. 55 del Catàleg de Forests d'Utilitat Pública.  
Espècies prioritàries: Vitaliana primuliflora subsp. assoana, Ribes uva-crispa, Berberis hispanica subsp. seroi, Juniperus thurifera, Biscutella turolensis, Dianthus turolensis, Galium idubedae, Juniperus sabina, Thymus godayanus, Cystopteris fragilis.  
Unitats de vegetació prioritàries:  
Boscos endèmics de Juniperus ssp. (codi Natura 2000: 9560\*).  
Prats secs seminaturals i fàcies de matoll sobre substrats calcaris (Festuco-Brometalia) (codi Natura 2000: 6210).  
Pla de gestió.  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment dels piquets perimetrals de la microreserva.  
Cens i seguiment periòdic de les poblacions de Vitaliana primuliflora subsp. assoana i de Ribes uva-crispa  
Limitacions d'ús:  
Els projectes de millora, ampliació o modificació del traçat del camí d'accés a la microreserva hauran d'evitar la producció d'alteracions significatives en la microreserva.  
No es pot realitzar a la microreserva cap activitat que comporte la remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
En el cas que l'aprofitament ramader ocasione danys en la microreserva a causa de la brostejada intensiva de les espècies de major interés o per remoció i nitrificació excessiva del substrat, es podran establir mesures per a evitar o reduir l'impacte.  
  
MICRORESERVA DE FLORA: CAÑADA REAL DE SAN BENITO  
Límits: La microreserva comprén la totalitat de la parcel·la 9002 del polígon 103 de cadastre vigent d'Ayora.   
Superfície: 3,8 ha.  
Terme Municipal: Ayora.  
Titularitat: Generalitat Valenciana.  
Espècies prioritàries: Achillea santolinoides, Sideritis tragoriganum subsp. mugronensis  
Unitats de vegetació prioritàries:  
Zones subestèpiques de gramínies i anuals del Thero-Brachypodietea (codi Natura 2000: 6220\*).  
Pla de gestió.  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment dels piquets perimetrals de la microreserva.  
Cens i seguiment periòdic de la població de Achillea santolinoides.  
  
Limitacions d'ús:  
No es pot realitzar a la microreserva cap activitat que comporte la remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Els projectes de millora, ampliació o modificació del traçat de la carretera que transcorre paral·lela a la microreserva hauran d'evitar la producció d'alteracions significatives en la microreserva.  
Queda prohibit l'abocament d'escombraries a l'interior de la microreserva.  
Queda prohibit circular amb bicicletes i vehicles amb motor per l'interior de la microreserva.  
  
MICRORESERVA DE FLORA: ELS CINGLES  
Límits: La microreserva queda delimitada pel polígon els vèrtexs del qual tenen les coordenades UTM següents (fus 30, datum ETRS89):  
  
  
 Vèrtex X Y  
 1 664639 4333870   
 2 805875 4333817   
 3 821637 4333590   
 4 864716 4333392   
 5 818889 4333442   
 6 867346 4333524   
 7 178950 4333646   
 8 540911 4333730   
  
Superfície: 15,4 ha  
Terme Municipal: Llaurí  
Titularitat: Ajuntament de Llaurí  
Espècies prioritàries: Antirrhinum valentinum, Pteris vittata, Laurus nobilis, Anarrhinum laxiflorum, Trisetum velutinum subsp. cavanillesianum, Peucedanum officinale subsp. stenocarpum, Arenaria valentina, Teucrium buxifolium subsp. buxifolium, Campanula hispanica, Asplenium trichomanes subsp. inexpectans.  
Unitats de vegetació prioritàries:  
Matolls arborescents amb Laurus nobilis (codi Natura 2000: 5230\*)  
  
Pendents rocallosos calcaris amb vegetació casmofítica (codi Natura 2000: 8210).  
Pla de gestió.  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment dels piquets perimetrals de la microreserva.  
Cens i seguiment periòdic de la població d'Antirrhinum valentinum i de Pteris vittata.  
Desbrossaments manuals periòdics de l'espècie Rubus ulmifolius o d'altres espècies que puguen interferir en la població de Pteris vittata.  
Limitacions d'ús:  
Queden prohibides les activitats d'escalada en l'àmbit de la microreserva, llevat d'aquelles que tinguen una autorització expressa per motius científics o conservacionistes.   
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
No es podran realitzar aclarides o tasques silvícoles dins la microreserva, exceptuant els casos següents:  
a. La programació de tasques de naturalització y recuperació de la vegetació característica de la zona, amb l'eliminació selectiva i progressiva dels peus menys desenrotllats dels pins, i sempre evitant l'alteració del perfil del sòl i de les comunitats vegetals ja consolidades.  
  
b. Les extraccions per motius fitosanitaris o per a la prevenció de danys per caiguda sobre persones o les poblacions d'espècies protegides o amenaçades.  
c. Les aclarides postincendi, en el cas que la zona patira incendis forestals. Estes aclarides hauran de constar en un programa específic multianual.  
En el cas que es dissenyen o realitzen en la rodalia aclarides de vegetació o altres mesures de reducció de la combustibilitat, es respectarà un radi mínim de 50 metres al voltant del perímetre de la microreserva, en el qual estes activitats estiguen sensiblement atenuades.  
  
d. Les aclarides per al manteniment i recuperació de senders tradicionals.   
  
MICRORESERVA DE FLORA: FONT AMARGA  
Límits: La microreserva queda delimitada pel polígon els vèrtexs del qual tenen les coordenades UTM següents (fus 30, datum ETRS89):  
  
  
 Vèrtex X Y  
 1 629023 4324978   
 2 012878 4324847   
 3 469387 4324792   
 4 720934 4324675   
 5 545028 4324613   
 6 150066 4324576   
 7 954956 4324696   
 8 203428 4324912   
 9 659377 4324950   
  
Superfície: 2,8 ha.   
Terme Municipal: Villanueva de Castellón.  
Titularitat: Ajuntament de Villanueva de Castellón.  
Espècies prioritàries: Limonium mansanetianum, Serapias parviflora, Bupleurum tenuissimum, Ononis tridentata subsp. angustifolia, Thymus vulgaris subsp. aestivus, Centaurium spicatum, Hordeum marinum, Hypochoeris achyrophorus.  
Unitats de vegetació prioritàries:  
Estepes salines mediterrànies (Limonietalia) (codi Natura 2000: 1510\*).  
Prats humits mediterranis d'herbes altes del Molinio-Holoschoenion (codi Natura 2000: 6420).  
Pla de gestió.  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment dels piquets perimetrals de la microreserva.  
Cens i seguiment periòdic de la població de Limonium mansanetianum i de Serapias parviflora.  
Retirada periòdica d'escombraries.  
Limitacions d'ús:  
No es pot realitzar a la microreserva cap activitat que comporte la remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Queda prohibit l'abocament d'escombraries a l'interior de la microreserva.  
Queda prohibit circular amb vehicles per l'interior de la microreserva.  
En el cas d'observar-se una degradació de la vegetació existent en la microreserva com a conseqüència d'un excés de visitants, es podran establir mesures específiques per a reduir l'impacte.  
  
MICRORESERVA DE FLORA: FUENTE GRANDE  
Límits: La microreserva queda delimitada pel polígon els vèrtexs del qual tenen les coordenades UTM següents (fus 30, datum ETRS89):  
  
  
 Vèrtex X Y  
 1 923527 4339813   
 2 221043 4339860   
 3 277404 4339838   
 4 792396 4339784  
  
Superfície: 0,4 ha  
Terme Municipal: Jalance  
Titularitat: Domini Públic Hidràulic  
Espècies prioritàries: Frangula alnus  
Unitats de vegetació prioritàries:  
Galeries i matolls riparis termomediterranis (Nerio-Tamaricetea i Securinegion tinctoriae) (codi Natura 2000: 92D0)  
Pla de gestió.  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment dels piquets perimetrals de la microreserva.  
Cens i seguiment periòdic de la població de Frangula alnus.  
Limitacions d'ús:  
Estan permeses les actuacions de manteniment i restauració de lleres i gestió de recursos hídrics promoguts per l'organisme de conca, que han de ser compatibles amb la conservació dels valors botànics de la microreserva. Qualsevol projecte d'actuació que puga afectar estes valors botànics ha de comunicar-se amb suficient antelació a la Direcció Territorial de la Conselleria d'Infraestructures, Territori i Medi Ambient.   
  
No es pot realitzar a la microreserva cap activitat que comporte una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
  
MICRORESERVA DE FLORA: LA ALHÓNDIGA  
Límits: La microreserva queda delimitada pel polígon els vèrtexs del qual tenen les coordenades UTM següents (fus 30, datum ETRS89):  
  
  
 Vèrtex X Y  
 1 456409 4377396   
 2 221068 4377395   
 3 382494 4377148   
 4 036720 4376727   
 5 841837 4376727   
 6 877843 4377078   
 7 098499 4377312   
  
Superfície: 19,2 ha.  
Terme Municipal: Chiva.  
Titularitat: Forest propietat de l'Ajuntament de Chiva, V-3012, denominat Sierra de Chiva, núm. 67 del Catàleg de Forests d'Utilitat Pública.  
Espècies prioritàries: Kernera saxatilis, Genista valentina subsp. valentina, Ononis aragonensis, Globularia vulgaris subsp. valentina  
Unitats de vegetació prioritàries:  
Pendents rocallosos calcaris amb vegetació casmofítica (codi Natura 2000: 8210).  
Matolls termomediterranis i preestèpics (codi Natura 2000: 5330).  
  
Pla de gestió.  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment dels piquets perimetrals de la microreserva.  
Cens i seguiment periòdic de la població de Kernera saxatilis.  
Limitacions d'ús:  
Queden prohibides les activitats d'escalada en l'àmbit de la microreserva, llevat d'aquelles que tinguen una autorització expressa per motius científics o conservacionistes.   
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
No es podran realitzar aclarides o tasques silvícoles dins la microreserva, exceptuant els casos següents:  
a. La programació de tasques de naturalització y recuperació de la vegetació característica de la zona, amb l'eliminació selectiva i progressiva dels peus menys desenrotllats dels pins, i sempre evitant l'alteració del perfil del sòl i de les comunitats vegetals ja consolidades.  
  
b. Les extraccions per motius fitosanitaris o per a la prevenció de danys per caiguda sobre persones o les poblacions d'espècies protegides o amenaçades.  
c. Les aclarides postincendi, en el cas que la zona patira incendis forestals. Estes aclarides hauran de constar en un programa específic multianual.  
En el cas que es dissenyen o realitzen en la rodalia aclarides de vegetació o altres mesures de reducció de la combustibilitat, es respectarà un radi mínim de 50 metres al voltant del perímetre de la microreserva, en el qual estes activitats estiguen sensiblement atenuades.  
  
MICRORESERVA DE FLORA: SERRA DE PERENXISA  
Límits: La microreserva queda delimitada pel polígon els vèrtexs del qual tenen les coordenades UTM següents (fus 30, datum ETRS89):  
  
  
 Vèrtex X Y  
 1 144854 4367228   
 2 488191 4367227   
 3 526533 4366430   
 4 678304 4366434   
 5 653048 4366790   
 6 886901 4366808   
 7 267993 4366873   
 8 144716 4366911   
 9 515074 4366961   
 49 935009 4367015   
 97 414499 4367055   
 41 668459 4367100   
 79 834732 4367141   
  
Superfície: 11,8 ha.  
Terme Municipal: Torrent.  
Titularitat: Ajuntament de Torrent.   
Espècies prioritàries: Leucojum valentinum, Helianthemum edetanum, Urginea undulata subsp. caeculi  
Unitats de vegetació prioritàries:  
Matolls termomediterranis i preestèpics (codi Natura 2000: 5330).  
  
Pla de gestió.  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment dels piquets perimetrals de la microreserva.  
Cens i seguiment periòdic de la població de Leucojum valentinum.  
  
Limitacions d'ús:  
No es pot realitzar a la microreserva cap activitat que comporte la remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Els projectes de millora, ampliació o modificació del traçat del camí d'accés a la microreserva hauran d'evitar la producció d'alteracions significatives en la microreserva.  
Queda prohibit l'abocament d'escombraries a l'interior de la microreserva.  
Queda prohibit circular amb bicicletes i vehicles amb motor per l'interior de la microreserva.  
En el cas d'observar-se una degradació de la vegetació existent en la microreserva com a conseqüència d'un excés de visitants, es podran establir mesures específiques per a reduir l'impacte.  
  
  
  
ANNEX II  
Nova delimitació i superfície de 7 microreserves de flora  
  
Nova delimitació i superfície de la microreserva de flora Marjal dels Moros-A:  
La microreserva queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:   
  
  
 Vèrtex X Y  
 1 922772 4389515  
 2 912504 4389734   
 3 008065 4389626   
 4 610182 4389605   
 5 214916 4389456   
  
Nova delimitació i superfície de la microreserva de flora Puntal de l'Abella:  
La microreserva queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
  
 Vèrtex X Y  
 1 979706 4396852   
 2 108473 4396904   
 3 621023 4397083   
 4 327314 4397151   
 5 494563 4397116   
  
Nova delimitació i superfície de la microreserva de flora Font del Cirer:  
La microreserva queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
  
 Vèrtex X Y  
 1 765860 4322919   
 2 862083 4322811   
 3 230491 4322595   
 4 780873 4322738   
 5 668580 4322765   
 6 567000 4322816   
 7 647976 4322769   
 8 998664 4322809   
 9 340680 4322821   
 21 733784 4322927   
 82 131077 4322937  
  
Nova delimitació i superfície de la microreserva de flora Ombria del Buixcarró:  
La microreserva queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
  
 Vèrtex X Y  
 1 813902 4320502   
 2 816252 4320410   
 3 718906 4320560   
 4 133747 4320733   
 5 479628 4321025   
 6 776555 4320661   
 7 331103 4320668   
 8 643886 4320620   
 9 686977 4320659   
 86 342592 4320586   
  
Nova delimitació i superfície de la microreserva de flora El Chorrillo:  
La microreserva queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
  
 Vèrtex X Y  
 1 252968 4311710   
 2 495824 4311860   
 3 197372 4311424   
 4 364219 4311165   
 5 870779 4310958   
 6 330606 4310841   
 7 608143 4311388   
  
Nova delimitació i superfície de la microreserva de flora Fuente del Señor:  
La microreserva queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
  
 Vèrtex X Y  
 1 789201 4413958   
 2 454986 4414298   
 3 303251 4414221   
 4 346401 4413721   
 5 993981 4413797   
  
Nova delimitació i superfície de la microreserva de flora Camino Rampete:  
La microreserva queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
  
 Vèrtex X Y  
 1 441301 4389491   
 2 625447 4389609   
 3 794808 4389447   
 4 758315 4389233


Còpia Permalink ELI